SPECIALŪS REIKALAVIMAI INFORMACINIŲ SISTEMŲ SPECIALISTUI

5. Informacinių technologinių sistemų administratoriui keliami kvalifikaciniai reikalavimai:

5.1. turėti ne žemesnį kaip aukštesnįjį išsilavinimą;

5.2. darbo su informacinėmis technologijomis patirtis – ne mažiau 1 metai.

6. Informacinių technologinių sistemų administratorius turi žinoti ir išmanyti:

6.1. lokalius ir globalius kompiuterių tinklus;

6.2. kompiuterio struktūrą ir veikimą;

6.3. kompiuterio aktyvumą, diskinio kaupiklio talpą bei greitį;

6.4. informacijos įvedimo ir išvedimo įrenginius;

6.5. informacijos kaupiklius, jos apdorojimą ir atvaizdavimą displėjaus ekrane;

6.6. naujausią informaciją apie kompiuterinę ir programinę įrangą, taip pat papildomas galimybes, skirtas naujos kartos programinei ir techninei įrangai panaudoti;

6.7. kompiuterių įrangos sandarą, jos veikimo principus bei gedimų šalinimo būdus;

6.8. antivirusinių sistemų diegimą ir veikimą;

6.9. įsilaužimų ir patyčių kibernetinėje erdvėje prevenciją;

6.10. gimnazijos kompiuterių vartotojų poreikius ir problemas;

6.11. gimnazijos struktūrą, darbo organizavimą ir valdymą.

7. Informacinių technologinių sistemų administratorius privalo vadovautis:

7.1. Lietuvos Respublikos įstatymais ir poįstatyminiais aktais;

7.2. Lietuvos Respublikos Vyriausybės nutarimais ir kitais teisės aktais, reglamentuojančiais biudžetinių įstaigų veiklą, darbo santykius, darbuotojų saugą ir sveikatą;

7.3. darbo tvarkos taisyklėmis;

7.4. darbo sutartimi;

7.5. šiuo pareigybės aprašymu;

7.6. kitais gimnazijos dokumentais (įsakymais, nurodymais, taisyklėmis ir pan.).

KOMPIUTERINIŲ SISTEMŲ SPECIALISTO FUNKCIJOS

8. Informacinių technologinių sistemų administratorius vykdo šias funkcijas:

8.1. vertina kompiuterių techninę įrangą;

8.2. atlieka sisteminį gimnazijoje esančių kompiuterių aptarnavimą ir priežiūrą;

8.3. diegia naujausias kompiuterines programas, tvarko jų ryšius;

8.4. prižiūri ir tobulina naudojamas programas;

8.5. kuria naujus gimnazijos veiklos kompiuterinių programų modulius ir ryšius;

8.6. tvarko ryšio ir failų suglaudinimo paketus, kompiuterinius virusus;

8.7. atlieka kompiuterinių tinklų administravimą, jų plėtimą, instaliavimą;

8.8. koordinuoja gimnazijos kompiuterinių tinklų veiklą, vykdant kompiuterinės technikos ir programinės įrangos diegimo programas ir kontroliuoja jų vykdymą;

8.9. vykdo mokinių, mokytojų ir administracijos kompiuterinį švietimą (supažindina su kompiuterijos naujovėmis, praveda instruktažus dėl kompiuterinės technikos naudojimo galimybių ir pan.);

8.10. atlieka sisteminę ir tinklinę programų priežiūrą, sugedus kompiuterinei technikai, likviduoja gedimus;

8.11. rengia informacinių technologinių įrenginių pirkimo specifikacijas;

8.12. priima atliktus gimnazijai kompiuterinės technikos priežiūros, įsigijimo, sisteminius, instaliavimo ir programinius darbus;

8.13. profilaktiškai ir techniškai prižiūri projektorius, televizorius, interaktyvias lentas ir kitą progimnazijos orgtechniką;

8.14. vykdo gimnazijos direktoriaus ar ūkvedžio nurodymus gimnazijos kompiuterizacijos sisteminės ir programinės įrangos panaudojimo klausimais;

8.15. vadovaudamasis Asmens duomenų apsaugos įstatymu ir kitais Lietuvos Respublikos įstatymais, saugo gimnazijos darbuotojų ir mokinių asmens duomenis;

8.16. laikosi darbų saugos ir sveikatos, elektros saugos ir gaisrinės saugos reikalavimų;

8.17. kontroliuoja, kad vykdant gimnazijos kompiuterizacijos programoje numatytas priemones, būtų laikomasi teisės aktų ir techninių dokumentų reikalavimų;

8.18. reikalauja, kad gimnazijos darbuotojai, dirbantys su kompiuterine technika, mokėtų saugiai dirbti;

8.19. teikia pasiūlymus gimnazijos administracijai, kaip gerinti kompiuterinės technikos, programinės, sisteminės ir periferinės įrangos būklę;

8.20. žino kenksmingus ir pavojingus veiksnius darbo vietoje;

8.21. reikalauja, kad būtų vykdomi saugos ir sveikatos darbe, gaisrinės saugos, aplinkos ir turto apsaugos reikalavimai;

8.22. dalyvauja gimnazijos pasitarimuose, konferencijose, mokymuose ir kituose renginiuose kompiuterizacijos klausimais;

8.23. parengia kompiuterinę įrangą įvairiems renginiams;

8.24. renginių metu (pagal poreikį) prižiūri gimnazijos kompiuterinę įrangą renginio vietoje ir talkina ją naudojant renginio organizatoriams;

8.25. pagal kompetenciją atlieka kitus darbus ir vykdo kitus, su savo funkcijomis, susijusius nenuolatinio pobūdžio gimnazijos direktoriaus pavedimus.

9. Informacinių technologinių sistemų administratorius, įtaręs ar pastebėjęs žodines, fizines, socialines patyčias, smurtą:

9.1. nedelsdamas įsikiša ir nutraukia bet kokius tokį įtarimą keliančius veiksmus;

9.2. primena mokiniui, kuris tyčiojasi, smurtauja ar yra įtariamas tyčiojimusi, progimnazijos nuostatas ir mokinio elgesio taisykles;

9.3. informuoja patyrusio patyčias, smurtą mokinio klasės vadovą apie įtariamas ar įvykusias patyčias ir pateikia įrodymus (išsaugotą informaciją);

9.4. esant grėsmei mokinio sveikatai ar gyvybei, nedelsiant kreipiasi į pagalbą galinčius suteikti asmenis (tėvus (globėjus, rūpintojus) ir / ar progimnazijos darbuotojus, direktorių) ir/ar institucijas (pvz.: policiją, greitąją pagalbą ir kt.).

10. Informacinių technologinių sistemų administratorius, įtaręs ar pastebėjęs įsilaužimą ar patyčias kibernetinėje erdvėje arba gavęs apie jas pranešimą:

10.1. esant galimybei išsaugo vykstančių patyčių kibernetinėje erdvėje įrodymus ir nedelsdamas imasi reikiamų priemonių patyčioms kibernetinėje erdvėje sustabdyti;

10.2. nedelsiant blokuoja kibernetinį įsilaužimą, apsaugo duomenis ir praneša apie kibernetinį įsilaužimą progimnazijos direktoriui;

10.3. įvertina grėsmę mokiniui ir esant poreikiui kreipiasi į pagalbą galinčius suteikti asmenis tėvus (globėjus, rūpintojus) ir/ar progimnazijos darbuotojus, direktorių ar institucijas (policiją);

10.4. pagal galimybes surenka informaciją apie besityčiojančių ar įsilaužusių asmenų tapatybę, kompiuterio IP adresą, dalyvių skaičių ir kitus galimai svarbius faktus;

10.5. raštu informuoja progimnazijos administraciją apie įsilaužimą ar patyčias kibernetinėje erdvėje ir pateikia įrodymus (išsaugotą informaciją);

10.6. turi teisę apie patyčias kibernetinėje erdvėje pranešti Lietuvos Respublikos ryšių reguliavimo tarnybai pateikdamas pranešimą interneto svetainėje adresu www.draugiskasinternetas.lt.